《宿五步港一首》
宋代·王阮

两岸各风物，四年三往还。
舟中五步港，云外九华山。
路远虞衣阙，囊空虑食艰。
大江吾隘尔，天地一鱼湾。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。